COWBOVS, QADDISIN U PRINĊPIJIET l ta' Tas-Sliema, li għexu fl- aħħar tas-Seklu 1800 u fl-ewwel snin tal-1900, iltaqgħu tabilħaqq ma' tnejn famużi mad-dinja kollha, u ieħor magħruf sewwa fl-Ewropa. 1 — Il-Cowbov William Codv, magħruf bħala ''Buffalo Bill', li twieled l-Amerika fl-1845. Ma kienx hemm Amerikan tal-'Wild West' li kien jirkeb aħjar minnu fuq żiemel abjad u jiġri wara bufli u bhejjem oħra li jaqbadhom b'ħeffa ta' l- għaġeb bil-lassos — ingassa f'tarf ta' ħabel imkebbeb ma' driegħu. Jingħad i meta, qabel, kien impjegat mal- Kansas Pacific Railwav bħala kuntrattur biex jipprovdi l-laħam lill- ħaddiema li kienu qed ipoġġu l-linji tal-ferrovija, huwa qabad bil-lassos tiegħu u qatel 4,800 buflu matul 18- il xahar. Hekk kien sar 'showman' mill-aqwa u beda jdur l-Amerika u l- Ewropa jagħti l-wirjiet spettakulari tiegħu. U ġie f'Tas-Sliema fejn għal xhur sħaħ waqqaf tinda kbira qrib it- Torri, billi dak iż-żmien dik in-naħa kienet għadha kollha raba' u xagħri. Kien jagħti wirjiet li għalihom kienu jiġu nies minn kullimkien u jistagħġbu u jċapċpu lilu u 'l cowbovs l-oħra li kienu jgħinuh, fosthom mara tagħmel akrobaziji fuq ċirku kbir idur madwarhom. Liema tfal, illum xjuh u wħud mejtin, ma semgħux bih7 2 — Il-Qaddisin, imbagħad, li litteralment imxew fit-toroq ta' Tas- Sliema l-ewwel wieħed kien il-Beatu Dun Mikiel Rua, suċċessur ta' San Ġwann Bosco, fundatur ta' l-Ordni tas-Salesjani. Ġie Malta darbtejn. L- ewwel darba f'April 1906 fejn ħa sehem fil-ftuħ uffiċjali ta' St Patrick's, l-ewwel waħda mill-ħafna opri tas-Salesjani li tant għamlu ġid Issemmiet 'St Patrick's Industrial School', li gminbarra li jiġu mgħallma l-iskola, kienu jitgħallmu wkoll xi snajja' u l- mużika. Fosthom mill-ewwel twaqqfet ukoll Banda, li 'l quddiem bdiet tagħmel sehem minn 'The Salesian Bovs Brigade' li saret famuża u baqgħet magħrufa għall- kunċerti li kienet tagħti, kemm fl- Istitut, kif ukoll fit-triqat ta' Tas- Sliema u bliet u rħula oħra u d-drill preċiż li kienu jagħmlu fuq stil militari. F'din l-okkażjoni, il-Beatu Rua għamel l-Ewwel Tqarbina lil ħafna mit-tfal ta' St. Patrick's. Il-Beatu Dun Rua, imbagħad żar Malta t-tieni darba kważi sentejn wara. Nhar is-7 ta' Mejju 1906 saret iċ-ċerimonja tal-ftuħ tal-'Juventutis Domus' u ta' l-Oratorju Festiv li l- magħruf u filantropiku kbir, is-Sur Alfons Maria Galea, flimkien ma' martu s-Sinjura Liża nċe Asphar, bnew minn flushom u taw lis- Il-Banda tat-tfal ta' l-Istitut St Patricks, mar-Rettur ta' l-Iskola u Mro Michael A. Zammit. Fil-jum imsemmi, is-'Sur Fons', kif kien magħruf, ikkunsinja' ċ-ċwievet ta' dawn iż-żewġ opri kbar, eżatt quddiem il-bini ta' St Patrick's, lil Beatu Rua, li dak iż-żmien kien is- Superjur Ġenerali tas-Sależjani. Ma nkunux nesaġeraw jekk ngħidu li minn dak inhar il-ħajja soċjali u edukattiva f'Tas-Sliema ħadet spinta qawwija 'l quddiem li tat frott kotran fost l-eluf ta' tfal żgħażagħ u rġiel, li kellhom ix-xorti jgawdu minn dawn l-opri siewja. Alla waħdu jaf il-ġid li ħareġ minnhom. Il-barka li tahom il- Beatu Dun Mikiel Rua għadha taħdem sallum. Kien xieraq, għalhekk li triq f'Tas-Sliema, qrib l- inħawi, tissemma għalih. 3 — Il-Prinċep li semmejna fil- bidu, li bħal famużi 'Buffalo Bill' u Beatu Rua ġew u qagħdu għal xi żmien f'Tas-Sliema, kien il-Prinċep Karlu ta' Capua. Kien iben ir-Re Ferdinandu II ta' Napli, imsejjaħ 'Ir- Re delle due Sicilie', li kien iżżewweġ mara Ingliża kontra r-rieda ta' missieru. Il-Prinċp Karlu, imkeċċi mir-renju ta' missieru, għammar ma' martu fil-palazz sabiħ imdawwar b'ġonna mill-aqwa, li aktar 'il quddiem ħa l-isem għalih, bħala 'Capua Palace'. Qabel ġie l-Prinċep ta' Capua, il-palazz kien magħruf bħala ''Selma Palace'.. Capua Palace għadda minn ħafna idejn għalkemm żamm isem il-Prinċep. Illum, parti milli baqa' minnu, jinsab Sptar privat u wkoll Flats, Dar u Lukanda. Għalkemm Capua Palace tilef ħafna mill-ispazju tiegħu, għadha tidher mhux ħażin l-eleganza li kellu fil- bidu, b'uħud mill-kolonni li kienu jdawruh bħala xhieda.